**SKRAĆENI Z A P I S N I K**

**sa 16. sjednice Školskog odbora koja je**

**održana dana 21. travnja 2016. godine u 19.00 sati**

Sjednici su nazočni: članovi Školskog odbora iz reda osnivača Andrija Draganić i Alan Planić, član Školskog odbora iz reda Vijeća roditelja Tomislav Sedlar, član Školskog odbora iz reda učitelja i stručnih suradnika Snježana Crčić i član Školskog odbora od strane radnika Đurđa Šušković.

Sjednici prisustvuje također ravnateljica Jasna Varga i tajnik Škole koji vodi zapisnik.

Konstatira se nazočnost pet članova Školskog odbora i pravovaljanost za odlučivanje.

Sjednici nisu nazočili Petar Delaš i Stjepan Sedlar koji nisu opravdali svoj izostanak.

Predsjednica Školskog odbora daje na glasovanje predloženi dnevni red:

0. Usvajanje zapisnika sa 15. sjednice Školskog odbora;

1. Otvaranje ponuda i utvrđivanje liste kandidatkinja za izbor i imenovanje ravnateljice Osnovne škole “Matija Gubec” Jarmina po Natječaju objavljenom 10. travnja 2016. godine
2. Razno

Dnevni red se jednoglasno usvaja.

Ad.0.

Predsjednica Školskog odbora daje na usvajanje Zapisnik sa 15. sjednice Školskog odbora, kojeg su nazočni članovi primili uz poziv za sjednicu. Bez primjedbi i dopuna, Zapisnik sa 15. sjednice Školskog odbora jednoglasno se usvaja.

Ad. 1.

Predsjednica Školskog odbora podsjeća da je natječaj za izbor i imenovanje ravnatelja škole objavljen u „ Večernjem listu“ dana 10. travnja 2016. godine, te je rok za predaju prijava istekao s danom 18. travnja 2016. godine. Zaprimljene su dvije prijave.

Prije otvaranja ponuda/prijava utvrđeno je da su obje prijave zaprimljene i urudžbirane dana 14. travnja 2016. godine u zatvorenoj omotnici. Obje prijave zaprimljene u roku te su pravovremene i kao takve mogu se otvoriti. Obje su osobno donešene u Tajništvo škole. Pristupa se otvaranju ponuda abecednim redom.

**Prvo je otvorena zamolba kandidatkinje Snježane Crčić**.

Na temelju pregleda i ispitivanja sadržaja priložene dokumentacije, uvida u tekst raspisanog natječaja i uvida u članak 60. Statuta Osnovne škole „Matija Gubec“ Jarmina, kojim su propisani uvjeti za ravnatelja škole, Školski odbor utvrđuje da kandidatkinja Snježana Crčić ispunjava uvjete natječaja te se može uvrstiti u listu kandidata za izbor i imenovanje ravnatelja škole.

**Zatim je otvorena prijava kandidatkinje Jasne Varga.**

Na temelju pregleda i ispitivanja sadržaja priložene dokumentacije, uvida u tekst raspisanog natječaja i uvida u članak 60. Statuta Osnovne škole „Matija Gubec“ Jarmina kojim su propisani uvjeti za ravnatelja škole, Školski odbor utvrđuje da kandidatkinja Jasna Varga ispunjava uvjete natječaja te se može uvrstiti u listu kandidata za izbor i imenovanje ravnatelja škole.

Nakon utvrđivanja valjanosti prijava kandidata Školski odbor jednoglasno je donio Odluku o utvrđivanju liste kandidata za izbor i imenovanje ravnatelja Osnovne škole „Matija Gubec“ Jarmina koja je sastavni dio ovoga zapisnika.

Obvezuju se Učiteljsko vijeće, Vijeće roditelja i skup (zbor) radnika da najkasnije u roku od 8 dana od sjednice na kojoj su utvrđeni kandidati za ravnateljicu škole, održe sjednice te utvrde i dostave Školskom odboru zaključke za kojeg će kandidata glasovati predstavnici tijela u Školskom odboru u postupku izbora i imenovanja ravnatelja škole.

Ad. 2.

Predsjednica Školskog odbora pita nazočne da li ima nekih pitanja ili prijedloga za ovu točku. Daljnjih pitanja i prijedloga nema. Predsjednica Školskog odbora zaključuje sjednicu.

Sjednica zaključena u 19.40 sati.

KLASA: 003-06/16-01/07

URBROJ: 2188-38-16-01

U Jarmini, 21. travnja 2016. godine

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Franjo Korpar Snježana Crčić

Temeljem članka 62. Statuta Osnovne škole „Matija Gubec“ Jarmina na 16. sjednici održanoj dana 21. travnja 2016. godine, pod točkom 1. dnevnog reda Školski odbor Osnovne škole „Matija Gubec“ Jarmina, nakon utvrđivanja valjanosti prijava kandidata Školski odbor jednoglasno je donio:

**O D L U K U**

I

Utvrđuje se izborna lista kandidata za izbor i imenovanje ravnateljice škole. Kandidati za izbor i imenovanje ravnateljice Osnovne škole „Matija Gubec“ Jarmina su:

1. **CRČIĆ SNJEŽANA**
2. **VARGA JASNA**

II

Izborna lista i preslika dokumentacije kandidata će se dostaviti Učiteljskom vijeću, Skupu (zboru) radnika i Vijeću roditelja radi donošenja stajališta odnosno pisanog zaključka o kandidatkinji za ravnateljicu škole. Sjednice Učiteljskog vijeća, Vijeća roditelja i Skupa(zbora) radnika imaju se sazvati u roku osam (8) dana od dana održavanje ove sjednice Školskog odbora na kojoj su utvrđene kandidatkinje koje ispunjavaju uvjete Natječaja za ravnateljicu Škole i koje su ponude dostavile u propisanom roku.

Članovi Školskog odbora iz redova radnika, učitelja i roditelja dužni su zastupati stajališta koja su zauzela njihova izborna tijela.

Obvezuju se Učiteljsko vijeće, Vijeće roditelja i Skup(zbor) radnika da odmah poslije održanih sjednica izbornih tijela dostave Školskom odboru pisane zaključke za kojeg će kandidata glasovati predstavnici tijela u Školskom odboru u postupku izbora i imenovanja ravnateljice škole.

KLASA: 003-06/16-01/08

URBROJ: 2188-38-16-01

U Jarmini, 21. travnja 2016. godine

Predsjednica

Školskog odbora:

Snježana Crčić, prof.